Minstens 14 sterf in massaskietery in SowetoArgieffoto (Foto: Kent Williamson) Minstens 14 mense is dood tydens ŉ skietery Saterdagaand in Soweto. “Ons is omstreeks 00:30 na die toneel ontbied,” het lt.genl. Elias Mawela, provinsiale polisiekommissaris, gesê. “Toe ons by die toneel opgedaag het, was 12 persone reeds dood.” Elf persone is na ŉ hospitaal geneem maar nog twee persone het later aan hul beserings beswyk. Die dodetal staan tans op 14. Die kroeg is in Orlando geleë. Die persone is almal vermoedelik tussen 19 en 35 jaar oud. Intussen is vier mense dood tydens ŉ skietery in ŉ kroeg in Pietermaritzburg, KwaZulu-Natal. Die skietery het Sondagogend omstreeks 03:30 plaasgevind. Agt persone is beseer, het Nqobile Gwala, woordvoerder van die polisie, gesê.